Tutevov dom

**Tutevov dom** () je dom z obdobia bulharského národného obrodenia, ktorý sa nachádza v meste Panagiurište v Pazardžickej oblasti v južnom Bulharsku. Budova má pridelený štatút kultúrnej pamiatky národného významu.

## Lokalita
Tutevov dom sa nachádza v centrálnej časti mesta Panagiurište. na ulici „20. april“ (, doslova *ulica 20. apríla*) č. 10.

## Dejiny
Výstavba budovy prebiehala v rokoch 18731874. V roku 1875 bol dom vyzdobený freskami, pričom autorom fresiek bol panagiurský umelec Ivan Gălăbov. Majiteľom budovy bol bohatý panagiurský obyvateľ, obchodník a priamy účastník revolučných udalostí aprílového povstania, Ivan Tutev.

Dom je miestom, kde bolo 20. apríla 1876 miestnymi povstalcami a členmi tzv. dočasného vedenia vyhlásené aprílové povstanie. V dome bol vtedy ubytovaný Georgi Benkovski (dom je posledným miestom, kde v Panagiurišti býval), ktorý spolu s Panajotom Volovom, Zacharim Stojanovom a Georgim Ikonomovom vyhlásili povstanie okamžite potom, ako im bolo doručený tzv. Krvavý list z Koprivštice, ktorý oznamoval, že Koprivštica povstala.

V roku 1947 darovali potomkovia majiteľa domu Ivana Tuteva, budovu miestnym úradom, aby mohla byť prerobená na múzeum. V roku 1964 bol budove pridelený štatút kultúrnej pamiatky národného významu.

V súčasnosti sa budova využíva ako múzeum.

## Múzejná expozícia
Múzejná expozícia patrí pod správu panagiurského historického múzea. Je venovaná pamätnému dňu 20. apríla 1876, kedy bolo v dome vyhlásené aprílové povstanie. V dome sa nachádza replika hosťovskej izby v ktorej zasadali revolucionári, ako aj replika izby v ktorej pisári pripravovali písomné výzvy k povstaniu určené k distribúcii bulharskému obyvateľstvu. V rámci expozície je predstavená aj kópia tzv. Karlovskej vlajky, ktorú pri vyhlasovaní povstania vzbúrenci rozvinuli.

## Štatút a dôvod pamiatkovej ochrany
Kategória: kultúrna pamiatka národného významu

Rok vyhlásenia:  1964

Dôvod pamiatkovej ochrany: architektonicko-staviteľská hodnota budovy  

Oficiálny názov na zozname kultúrnych pamiatok: *Tutevata kăšta* (, doslovne Tutevov dom) 

## Zaujímavosť
* Vyhlásenie aprílového povstania, ktoré sa odohralo v dome opísal podrobne Zachari Stojanov vo vojom diele *Zapiski po bălgarskite văstanija* (, doslovne *Poznámky k bulharským povstaniam*).

## Galéria

TutevaHouse-Panagyurishte011.jpg|pohľad na areál budovy z juhozápadu
TutevaHouse-Panagyurishte013.jpg|pohľad na areál budovy zo severozápadu
TutevaHouse-Panagyurishte016.jpg|severná fasáda domu
TutevaHouse-Panagyurishte009.jpg|západná fasáda domu
Tuteva House in Panagyurishte, Bulgaria 36.jpg|severná fasáda domu
TutevaHouse-Panagyurishte019.jpg|severozápadný roh budovy
TutevaHouse-Panagyurishte002.jpg|pohľad na vstupnú bránu do areálu budovy
TutevaHouse-Panagyurishte004.jpg|pamätný nápis na budove
TutevaHouse-Panagyurishte005.jpg|pamätný nápis na budove
Tuteva House in Panagyurishte, Bulgaria 12.jpg|z interiéru
Tuteva House in Panagyurishte, Bulgaria 07.jpg|z interiéru
Tuteva House in Panagyurishte, Bulgaria 29.jpg|z interiéru


## Referencie

## Iné projekty

Kategória:Stavby v Panagiurišti
Kategória:Múzeá v Bulharsku
Kategória:Kultúrne pamiatky v Bulharsku
Kategória:Domy v Panagiurišti
Kategória:Architektúra z 1874